
Ενδιαφερόμενους Οικονομικούς Φορείς




Θέμα: «Πρόσκληση υποβολής προσφορών για την προμήθεια πετρελαίου θέρμανσης προς προς εξυπηρέτηση λειτουργικών αναγκών του ΥΠΕΝ σε υπηρεσίες της Αθήνας, με τη διαδικασία της απευθείας ανάθεσης του άρ. 118 ν. 4412/2016, από τον Τακτικό Προϋπολογισμό του έτους 2025»
Το Υπουργείο Περιβάλλοντος και Ενέργειας απευθύνει πρόσκληση σε ενδιαφερόμενους οικονομικούς φορείς για την προμήθεια πετρελαίου θέρμανσης (κωδικός CPV: 09135100-5 «Πετρέλαιο θέρμανσης»), προκειμένου να καλυφθούν οι σχετικές ανάγκες υπηρεσιών  του Υπουργείου.
Επισημαίνεται ότι οι τιμές ανά λίτρο πετρελαίου θέρμανσης είναι ενδεικτικές, δεδομένου ότι πρόκειται για διατιμημένο προϊόν, για το οποίο λαμβάνεται ως βάση το Καθημερινό Δελτίο Επισκόπησης Τιμών Υγρών Καυσίμων στην ιστοσελίδα του  Υπουργείου Ανάπτυξης και Ανταγωνιστικότητας  (www.fuelprices.gr) κατά την ημερομηνία παράδοσης των συμφωνηθεισών ποσοτήτων.
Ως εκ τούτου, η έγκριση της ανάθεσης της προμήθειας πετρελαίου θέρμανσης θα πραγματοποιηθεί με κριτήριο την πλέον συμφέρουσα από οικονομική άποψη προσφορά αποκλειστικά βάσει τιμής (ήτοι το υψηλότερο ποσοστό έκπτωσης επί της νόμιμα διαμορφούμενης κάθε φορά μέσης λιανικής τιμής πώλησης ανά λίτρο κατά την ημερομηνία παράδοσης των συμφωνηθεισών ποσοτήτων βάσει της ανωτέρω ιστοσελίδας του Υπουργείου Ανάπτυξης και Ανταγωνιστικότητας) .
Η κατανομή των σχετικών ποσοτήτων πετρελαίου θέρμανσης θα πραγματοποιηθεί ως ακολούθως:

ΑΛΕ 2410302001 «Αγορές καυσίμων θέρμανσης»
	Κτίριο του ΥΠΕΝ
	Ειδικός Φορέας
	Ποσότητα σε λίτρα

	ΠΑΝΟΡΜΟΥ 2
	1031-203-0000000
	2.800       

	ΑΜΑΛΙΑΔΟΣ 17

(ΜΙΑ ΔΕΞΑΜΕΝΗ)
	1031-501-0000000
	  900(ΕΣΩΤ.) 

	ΔΕΞΑΜΕΝΕΣ:

1.ΑΛΚΜΑΝΟΣ – ΙΛΙΣΙΑ

(ΔΥΟ (2) ΔΕΞΑΜΕΝΕΣ)

2.ΑΜΥΓΔΑΛΕΖΑ, 

20ο  χλμ. λεωφόρου Πάρνηθος 

(ΔΥΟ (2) ΔΕΞΑΜΕΝΕΣ)


	1031-209-0000000
	18.000

	Συνολική ποσότητα λίτρων
	21.700

	
	


	ΣΥΝΟΛΙΚΗ ΠΟΣΟΤΗΤΑ ΛΙΤΡΩΝ
	Έως 21.700 lit 

	Συνολικό εκτιμώμενο ποσό
	Έως 26.040,00 € συμπ. ΦΠΑ 24%


1. Προϋπολογισμός
Ο προϋπολογισμός ανά Ειδικό Φορέα αναλύεται ως εξής:
· Ε.Φ. 1031-203-0000000, ΑΛΕ: 2410302001 «Αγορές καυσίμων θέρμανσης»: 
Τρεις χιλιάδες τριακόσια εξήντα ευρώ (3.360,00€) για δύο χιλιάδες οκτακόσια λίτρα (2.800,00 lt)
· Ε.Φ. 1031-209-0000000, ΑΛΕ: 2410302001 «Αγορές καυσίμων θέρμανσης»: 
Είκοσι μία χιλιάδα εξακόσια ευρώ (21.600,00€) για δεκαοκτώ χιλιάδες λίτρα(18.000,00lt)
· Ε.Φ. 1031-501-0000000, ΑΛΕ: 2410302001 «Αγορές καυσίμων θέρμανσης»: 
Χίλια ογδόντα ευρώ (1.080,00€) για εννιακόσια λίτρα (900,00 lt)
	Ειδικός Φορέας

	Ε.Φ. 1031-203-0000000 :   3.360,00€

	Ε.Φ. 1031-209-0000000 : 21.600,00€

	Ε.Φ. 1031-501-0000000 :   1.080,00€

	Σύνολο:                               26.040,00€


Για τη σχετική δαπάνη έχει εκδοθεί η υπ’ αριθμ. πρωτ. ΥΠΕΝ/ΔΟΙΚΔ/118250/8702/27.10.2025 (ΑΔΑ: 9Ω6Π4653Π8-ΜΔΦ, ΑΔΑΜ: 25REQ017813913) απόφαση ανάληψης υποχρέωσης για δαπάνη ποσού ύψους τριάντα μίας χιλιάδας πεντακοσίων εξήντα ευρώ (31.560,00€) συμπεριλαμβανομένου ΦΠΑ 24%, με α/α 93294 (για τον Ε.Φ.1031-203-0000000), 93295 (για τον Ε.Φ. 1031-209-0000000) και 93296 (για τον Ε.Φ. 1031-501-0000000) καταχώρισης στο Βιβλίο Εγκρίσεων και Εντολών Πληρωμής της Υπηρεσίας.

2. Κριτήριο ανάθεσης
Δεδομένου ότι το πετρέλαιο θέρμανσης είναι διατιμημένο προϊόν, η ανάθεση της προμήθειας θα γίνει με κριτήριο την πλέον συμφέρουσα από οικονομική άποψη προσφορά αποκλειστικά βάσει τιμής (υψηλότερο ποσοστό έκπτωσης επί της νόμιμα διαμορφούμενης κάθε φορά μέσης λιανικής τιμής πώλησης ανά λίτρο, όπως αυτή θα προκύπτει από το Καθημερινό Δελτίο Επισκόπησης Τιμών Υγρών Καυσίμων στην ιστοσελίδα του  Υπουργείου Ανάπτυξης και Ανταγωνιστικότητας  (www.fuelprices.gr) κατά την ημερομηνία παράδοσης των παραγγελθεισών ποσοτήτων. 
3. Τρόπος υποβολής και σύνταξης προσφορών-Περιεχόμενο φακέλων προσφορών
Οι ενδιαφερόμενοι οικονομικοί φορείς προσκαλούνται να καταθέσουν την οικονομική προσφορά τους, είτε στην ηλεκτρονική διεύθυνση «e.alevra@prv.ypeka.gr», είτε σε σφραγισμένο φάκελο, στο Πρωτόκολλο της Διεύθυνσης Προμηθειών, Υποδομών & Διαχείρισης Υλικού του ΥΠΕΝ (Μεσογείων 119, ισόγειο, ΤΚ 115 26) μέχρι τις  06 Νοεμβρίου 2025, ημέρα Πέμπτη και ώρα 13:00 μμ. (καταληκτική ημερομηνία). Στην προσφορά τους θα αναφέρουν τον αριθμό της παρούσας πρόσκλησης με την ένδειξη: «Προσφορά για την προμήθεια πετρελαίου θέρμανσης του Υπουργείου Περιβάλλοντος και Ενέργειας», καθώς και τα στοιχεία τους (επωνυμία, αριθμός τηλεφώνου, τηλεομοιοτυπίας, e-mail κλπ). 
 Η οικονομική προσφορά θα πρέπει να λάβει υπόψη τα κάτωθι:
·    Η oικονομική προσφορά (προσφερόμενη τιμή) θα αφορά στο προσφερόμενο ποσοστό έκπτωσης επί της νόμιμα διαμορφούμενης κάθε φορά μέσης λιανικής τιμής πώλησης ανά λίτρο, όπως αυτή θα προκύπτει από το Καθημερινό Δελτίο Επισκόπησης Τιμών Υγρών Καυσίμων στην ιστοσελίδα του  Υπουργείου Ανάπτυξης και Ανταγωνιστικότητας  (www.fuelprices.gr) κατά την ημερομηνία παράδοσης των παραγγελθεισών ποσοτήτων.
· Στο τιμολόγιο που θα εκδοθεί μετά την έκδοση της βεβαίωσης καλής εκτέλεσης της παράδοσης-παραλαβής θα συμπεριλαμβάνονται οι υπέρ τρίτων κρατήσεις ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου του ΦΠΑ.
· Επίσης, στο τιμολόγιο θα αναγράφεται  το κόστος χωρίς  ΦΠΑ και με ΦΠΑ σε ευρώ.
· Θα αναγράφεται ο χρόνος ισχύος της προσφοράς (30 ημέρες). 
· Στον φάκελο οικονομικής προσφοράς θα συμπεριληφθεί και αντίγραφο της νόμιμης άδειας λειτουργίας. 
Ακόμη, ο προσφέρων υποχρεούται να καταθέσει υπεύθυνη δήλωση ότι έλαβε πλήρη γνώση των όρων της παρούσας πρόσκλησης, των τεχνικών προδιαγραφών και των υποχρεώσεών του ως αναδόχου και τους αποδέχεται ανεπιφύλακτα.
4. Προσφορά & χρόνος Ισχύος 
Οι προσφορές ισχύουν και δεσμεύουν τους υποψήφιους αναδόχους για τριάντα (30) ημερολογιακές ημέρες από την επόμενη της καταληκτικής ημερομηνίας υποβολής των προσφορών. Η αναγραφή του χρόνου ισχύος των προσφορών είναι υποχρεωτική. Προσφορές οι οποίες αναγράφουν χρόνο ισχύος μικρότερο ή δεν αναγράφουν καθόλου χρόνο ισχύος, απορρίπτονται ως απαράδεκτες.
Σε περίπτωση που δύο ή περισσότερες προσφορές είναι ισότιμες ως προς το προσφερόμενο ποσοστό έκπτωσης, η αναθέτουσα αρχή επιλέγει τον προσωρινό ανάδοχο με κλήρωση μεταξύ των συγκεκριμένων οικονομικών φορέων. Η κλήρωση διενεργείται ενώπιον του αρμοδίου συλλογικού οργάνου και παρουσία αυτών των οικονομικών φορέων (άρ. 90 ν. 4412/2016).
5. Απόρριψη προσφορών 
· Προσφορά που υποβλήθηκε κατά παράβαση των απαράβατων όρων της παρούσας 
·    Προσφορά που δεν κατατέθηκε εμπρόθεσμα, με τον τρόπο και το περιεχόμενο που ορίζεται στη παρούσα πρόσκληση
· Προσφορά που περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή, εφόσον επιδέχονται συμπλήρωση ή διόρθωση, δεν έχουν αποκατασταθεί κατά την αποσαφήνιση και τη συμπλήρωσή της
· Προσφορά η οποία είναι εναλλακτική προσφορά
· Προσφορά που ορίζει χρόνο ισχύος μικρότερο από το ζητούμενο, ήτοι τριάντα (30) ημερολογιακές ημέρες
· Προσφορά από την οποία δεν προκύπτει με σαφήνεια το προσφερόμενο ποσοστό έκπτωσης
· Προσφορά στην οποία το προσφερόμενο ποσοστό έκπτωσης οδηγεί σε υπέρβαση του προϋπολογισμού, όπως αναφέρεται στην παρούσα πρόσκληση
· Προσφορά που θα κατατεθεί για μέρος της ζητούμενης ποσότητας
· Προσφορά που θέτει όρο αναπροσαρμογής της τιμής
6. Διάρκεια της σύμβασης
Η ισχύς της υπό κατάρτιση σύμβασης θα ξεκινήσει από την υπογραφή της και θα διαρκέσει μέχρι την εξάντληση των πιστώσεων ανά Ειδικό Φορέα ή την ολοκλήρωση της παράδοσης των παραγγελθεισών ποσοτήτων ανά κτίριο υπηρεσιών του ΥΠΕΝ.
7. Ματαίωση διαδικασίας
Η αναθέτουσα αρχή διατηρεί το δικαίωμα να ματαιώσει εν όλω ή εν μέρει τη διαδικασία ανάθεσης για τους λόγους και υπό τους όρους του άρθρου 106 του ν. 4412/2016. 
8. Δικαιολογητικά ανάθεσης (επί ποινή αποκλεισμού) 
Ο προσωρινός ανάδοχος που θα επιλεγεί υποχρεούται (επί ποινή αποκλεισμού) πριν την ανάθεση και μετά από σχετική έγγραφη ειδοποίηση της αναθέτουσας αρχής να προσκομίσει εντός δέκα (10) ημερολογιακών ημερών τα αποδεικτικά έγγραφα νομιμοποίησης και τα πρωτότυπα ή αντίγραφα που εκδίδονται σύμφωνα με το άρθρο 11 του ν. 2690/1999 (Α’ 74), όλων των δικαιολογητικών του Παραρτήματος Ι της παρούσας, που αποτελούν αναπόσπαστο μέρος αυτής, ως αποδεικτικά στοιχεία για τη μη συνδρομή των λόγων αποκλεισμού των άρθρων 73 και 74, , καθώς και για την πλήρωση των κριτηρίων ποιοτικής επιλογής των άρθρων 75 έως 78. 

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα, ή να παράσχει διευκρινήσεις με την έννοια του άρθρου 102, εντός δέκα (10) ημερών από την κοινοποίηση της σχετικής πρόσκλησης σε αυτόν. Αν ο προσωρινός ανάδοχος υποβάλλει αίτημα προς την αναθέτουσα αρχή για παράταση της ως άνω προθεσμίας, συνοδευόμενο από αποδεικτικά έγγραφα με τα οποία αποδεικνύεται ότι έχει αιτηθεί τη χορήγηση των δικαιολογητικών, η αναθέτουσα αρχή παρατείνει την προθεσμία υποβολής των δικαιολογητικών για όσο χρόνο απαιτηθεί για τη χορήγηση των δικαιολογητικών από τις αρμόδιες δημόσιες αρχές. 

9. Διαδικασία παράδοσης –παραλαβής
Η παράδοση των ζητούμενων ποσοτήτων του πετρελαίου θέρμανσης, κατόπιν συνεννόησης, θα πρέπει να πραγματοποιηθεί άμεσα μετά την υπογραφή της σχετικής σύμβασης στα παρακάτω κτίρια:
	α/α
	Διεύθυνση
	Υπεύθυνος Παραλαβής
	Τηλέφωνα επικοινωνίας

	1.
	Πανόρμου 2
	Γ. Πετρολέκας
Αλ.Φλέσσιας
	213 -1515 -134/135
213- 1515 -500

	2.
	Αμαλιάδος 17
	Γ. Πετρολέκας

	213 -1515- 134/135


	3.
	Τέρμα Αλκμάνος-Ιλίσια & Αμυγδαλέζα
	Ν. Καρυώτης

	213- 1512 -220



Επιπλέον, η Διεύθυνση Ελέγχου Διακίνησης και Αποθήκευσης Καυσίμων του ΥΠΕΝ, στην οποία κοινοποιείται η παρούσα, καλείται να ορίσει κλιμάκιο για τον έλεγχο των παραλαμβανομένων ποσοτήτων πετρελαίου θέρμανσης ανά κτίριο του ΥΠΕΝ. 
Η μεταφορά των ποσοτήτων πετρελαίου θέρμανσης στα κτίρια του ΥΠΕΝ θα πραγματοποιείται με δαπάνη και μεταφορικά μέσα του αναδόχου, τμηματικά στο κάθε κτίριο και με βάση την ποσότητα που έχει παραγγελθεί γι’ αυτό. Είναι στην αποκλειστική ευθύνη του αναδόχου να τηρούνται όλα τα ενδεδειγμένα μέτρα ασφάλειας προς αποφυγή τυχόν ατυχημάτων κατά την παράδοση. 
Για τον ποσοτικό έλεγχο παραλαβής του πετρελαίου θέρμανσης απαιτείται πέρα από την ένδειξη της καταγραφής του μετρητή του βυτιοφόρου να έχει υπολογιστεί η χωρητικότητα των δεξαμενών, όπου θα αποθηκευθούν οι ανάλογες ποσότητες και με ειδικές βαθμολογημένες βέργες να μετράται το ύψος της ποσότητας πετρελαίου θέρμανσης πριν και μετά την παράδοση. Επισημαίνεται ότι η μέτρηση με τη βαθμολογημένη βέργα πρέπει να πραγματοποιείται μετά την πάροδο δέκα (10) λεπτών από την πλήρωση της δεξαμενής. Τα ύψη αυτά θα πρέπει να σημειώνονται στο Δελτίο Πώλησης, όπως προβλέπεται στη σχετική νομοθεσία.
10. Παρακολούθηση της σύμβασης

Η παρακολούθηση της σύμβασης θα διενεργείται από το Τμήμα Διαχείρισης Υλικού και Υποδομών του ΥΠΕΝ, το οποίο θα ελέγχει την προσήκουσα εκτέλεση όλων των όρων της σύμβασης και των υποχρεώσεων του αναδόχου.
Σύμφωνα με το άρθρο 208 ν. 4412/2016, κατά τη διαδικασία παραλαβής των ποσοτήτων πετρελαίου δύναται να διενεργηθεί ποσοτικός και ποιοτικός έλεγχος. Συγκεκριμένα, ο ποιοτικός έλεγχος των ποσοτήτων πετρελαίου γίνεται με μακροσκοπική εξέταση και πρακτική δοκιμασία, εφόσον προξενούνται αμφιβολίες στην ισχύουσα καθ’ ύλην αρμόδια επιτροπή παρακολούθησης και παραλαβής, όσον αφορά στην ποιότητα, στην προέλευση, στην κατηγορία και σε κάθε άλλο διακριτικό γνώρισμα του πετρελαίου θέρμανσης, οπότε σε αυτήν την περίπτωση εφαρμόζονται οι σχετικές Εγκύκλιοι του Γενικού Χημείου του Κράτους για καθορισμό της χημικής σύστασης. Τα δείγματα θα λαμβάνονται παρουσία του βυτιοφορέα.
11. Αντικατάσταση ποσοτήτων
Σε περίπτωση οριστικής απόρριψης ολόκληρης ή μέρους της συμβατικής ποσότητας των ποσοτήτων πετρελαίου, με απόφαση του αποφαινόμενου οργάνου, ύστερα από γνωμοδότηση της αρμόδιας Επιτροπής παραλαβής, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή, βάσει των ορισμών του άρθρου 213 ν. 4412/2016. Η επιστροφή των απορριφθεισών ποσοτήτων πετρελαίου γίνεται μετά την προσκόμιση ίσης ποσότητας με την απορριφθείσα και αφού αυτή παραληφθεί οριστικά.
12. Πληρωμή- Κρατήσεις 
Πριν από την κάθε πληρωμή ο προμηθευτής υποχρεούται στην έκδοση των νόμιμων παραστατικών/ δικαιολογητικών, όπως προβλέπονται στην κείμενη νομοθεσία.
Η πληρωμή θα λάβει χώρα επί της καθαρής αξίας (προ ΦΠΑ) του τιμολογίου του υπό προμήθεια πετρελαίου θέρμανσης αφαιρουμένης της έκπτωσης που προσφέρεται.
Τον προμηθευτή βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, ιδίως βαρύνεται με τις ακόλουθες κρατήσεις: 
· Κράτηση 0,10% υπέρ Ενιαίας Αρχής Δημοσίων Συμβάσεων ΕΑΔΗΣΥ 
· Παρακράτηση φόρου εισοδήματος ύψους 1% επί της καθαρής συμβατικής αξίας (άρθρο 64 ν. 4172/2013, όπως ισχύει) 
13. Ειδικοί όροι 
Οι οικονομικοί φορείς δεσμεύονται ότι:
α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν,  τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το Εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους,
β) δεν θα ενεργήσουν αθέμιτα, παράνομα ή καταχρηστικά καθ΄όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν,
γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.
14. Δημοσιότητα διαδικασίας
Η παρούσα θα αναρτηθεί στην ιστοσελίδα του Υπουργείου Περιβάλλοντος και Ενέργειας, στην ηλεκτρονική διεύθυνση www.ypen.gr
Πληροφορίες για την παρούσα διαδικασία προμήθειας θα δίνονται από την κα Ε. Αλευρά (αρ. τηλ. επικοινωνίας: 213-1513-250) κατά τις εργάσιμες ημέρες και ώρες. 
   Συνημμένα : Παράρτημα Ι, ΙΙ, ΙΙΙ & IV
                                                                                      Η Αναπληρώτρια Προϊσταμένη της Διεύθυνσης
                                                                                                                  Ελένη Τσέλιου
ΠΑΡΑΡΤΗΜΑ Ι
ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΤΟΥΣ ΥΠΟΨΗΦΙΟΥΣ ΠΡΟΜΗΘΕΥΤΕΣ
(πρωτότυπα ή αντίγραφα δικαιολογητικά που εκδίδονται σύμφωνα με τις διατάξεις του άρθρου 1, του ν.4250/2014)
1. Προς απόδειξη της μη συνδρομής των λόγων αποκλεισμού οικονομικού φορέα από διαδικασίες σύναψης  δημοσίων συμβάσεων των παρ. 1 και 2 του άρθρου 73 του ν. 4412/2016,  όπως τροποποιήθηκε και ισχύει, απαιτούνται:   
α.   Απόσπασμα Ποινικού Μητρώου.
     Η ανωτέρω υποχρέωση αφορά: 
· Στις περιπτώσεις εταιρειών περιορισμένηs ευθύνης (Ε.Π.Ε.), ιδιωτικών κεφαλαιουχικών  εταιρειών (Ι.Κ.Ε.) και προσωπικών εταιρειών (Ο.Ε. και  Ε.Ε.), και ΙΚΕ, τους διαχειριστές, 
· Στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και  όλα τα  μέλη του Διοικητικού Συμβουλίου,
· Στις περιπτώσεις των συνεταιρισμών τα μέλη του Διοικητικού συμβουλίου 

· Σε όλες τις υπόλοιπες περιπτώσεις νομικών προσώπων η υποχρέωση αφορά τους νόμιμους εκπροσώπους τους.  
β) Φορολογική ενημερότητα (εν ισχύ).

γ)  Ασφαλιστική ενημερότητα (κύρια και επικουρική) (εν ισχύ).

2. Λοιπά δικαιολογητικά:

Για την απόδειξη της νόμιμης εκπροσώπησης: στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της σε αρμόδια αρχή (π.χ. ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.  Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.
Για την απόδειξη της νόμιμης σύστασης και των μεταβολών του νομικού προσώπου: εφόσον αυτή προκύπτει από πιστοποιητικό αρμόδιας αρχής (π.χ. γενικό πιστοποιητικό του ΓΕΜΗ), αρκεί η υποβολή αυτού, εφόσον έχει εκδοθεί έως τρεις (3) μήνες πριν από την υποβολή του. 
3. Αντίγραφο άδειας λειτουργίας πρατηρίου υγρών καυσίμων ή άδειας εμπορίας υγρών καυσίμων, σύμφωνα με τις διατάξεις του ν. 3054/2002 (Α΄230)
ΠΑΡΑΡΤΗΜΑ ΙΙ
ΥΠΟΔΕΙΓΜΑ ΑΙΤΗΣΗΣ ΥΠΟΒΟΛΗΣ ΠΡΟΣΦΟΡΑΣ
Αθήνα, ……/10/ 2025
ΠΡΟΣ
ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
ΔΙΕΥΘΥΝΣΗ ΠΡΟΜΗΘΕΙΩΝ, ΥΠΟΔΟΜΩΝ
& ΔΙΑΧΕΙΡΙΣΗΣ ΥΛΙΚΟΥ
ΤΜΗΜΑ ΚΑΤΑΡΤΙΣΗΣ & ΕΚΤΕΛΕΣΗΣ
ΠΡΟΓΡΑΜΜΑΤΟΣ ΠΡΟΜΗΘΕΙΩΝ 
Θέμα: «Προσφορά προμήθειας πετρελαίου θέρμανσης για τις υπηρεσίες του Υπουργείου Περιβάλλοντος και Ενέργειας βάσει της υπ’ αριθ. πρωτ. ΥΠΕΝ/ΔΠΥΔΥ/……………../…………../…...10.2025 πρόσκλησης υποβολής προσφορών».
Επωνυμία Εταιρείας :
ΑΦΜ/ΔΟΥ:
Διεύθυνση Έδρας:
Τηλέφωνα επικοινωνίας :
Fax / E- mail :
Υπεύθυνος επικοινωνίας:
Με την παρούσα υποβάλλουμε την προσφορά της εταιρίας μας στην ανωτέρω Πρόσκληση.
                                                                                                                          Ο/Η Αιτ…..
(Υπογραφή και Σφραγίδα)
                                                                               ΠΑΡΑΡΤΗΜΑ ΙΙΙ
                                    ΕΝΔΕΙΚΤΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΠΕΤΡΕΛΑΙΟ ΘΕΡΜΑΝΣΗΣ
· Το υπό προμήθεια πετρέλαιο θέρμανσης θα πρέπει να πληροί τις προδιαγραφές που ορίζονται από τις ισχύουσες διατάξεις του Υπουργείου Οικονομίας και  Ανάπτυξης και από τις αποφάσεις του Ανώτατου Χημικού Συμβουλίου (ΑΧΣ) του Γενικού Χημείου του Κράτους και ειδικότερα: 

-την απόφαση του Ανώτατου Χημικού Συμβουλίου 467/2002 (B’1531) «Προδιαγραφές και μέθοδοι ελέγχου του πετρελαίου θέρμανσης», όπως ισχύει

-την απόφαση του Ανώτατου Χημικού Συμβουλίου 468/2002 (Β΄1273) «Διαδικασίες χρωματισμού και ιχνηθέτησης πετρελαίου θέρμανσης», όπως ισχύει και 

-την απόφαση του Ανώτατου Χημικού Συμβουλίου 128/2016 (Β΄3958) «Εναρμόνιση της Ελληνικής Νομοθεσίας προς την Οδηγία (ΕΕ) 2016/802 του Ευρωπαϊκού Κοινοβουλίου και του Συμβουλίου της 11ης Μαΐου 2016 «σχετικά με τη μείωση της περιεκτικότητας ορισμένων υγρών καυσίμων σε θείο», και ειδικότερα το άρθρο 4,

- την υπ’ αριθμ. 284/2006/07 (Β’ 1736) ΚΥΑ «Εναρμόνιση της Ελληνικής Νομοθεσίας προς την Οδηγία 1999/32/ΕΚ του Συμβουλίου σχετικά με την μείωση της περιεκτικότητας ορισμένων υγρών καυσίμων σε θείο και την τροποποίηση της Οδηγίας 93/12/ΕΟΚ και προς την Οδηγία2005/33/ΕΚ του Ευρωπαϊκού Κοινοβουλίου και του Συμβουλίου για την τροποποίηση της Οδηγίας 1999/32/ΕΚ σχετικά με
την περιεκτικότητα των καυσίμων πλοίων σε θείο», όπως οι παραπάνω Κ.Υ.Α. έχουν τροποποιηθεί και
ισχύουν  

· Οι προς παράδοση ποσότητες πετρελαίου θέρμανσης θα πρέπει να είναι  απαλλαγμένες από άλλες προσμίξεις, όπως νερό, ή άλλες ουσίες, ξένες ως προς τον τύπο καυσίμου 
· Η διακίνηση και η παράδοση των ποσοτήτων πετρελαίου θέρμανσης θα πραγματοποιείται σύμφωνα με τις ισχύουσες διατάξεις και ο προμηθευτής υποχρεούται να τηρεί όλα τα πρότυπα διασφάλισης ποιότητας (K.Y.A. υπ’ αριθμ. Α8/48012/5053/12 (Β΄ 3052) «Χορήγηση αδειών κυκλοφορίας βυτιοφόρων φορτηγών αυτοκινήτων ιδιωτικής χρήσης σε κατόχους άδειας Λιανικής Εμπορίας του άρθρου 7 παρ. 3
εδάφια α, β και γ του ν. 3054/2002 (Α’230) και λοιπές διατάξεις», όπως ισχύουν)
Επιπλέον, ο οικονομικός φορέας οφείλει να διαθέτει άδεια πώλησης πετρελαίου θέρμανσης ή άδεια λειτουργίας πρατηρίου υγρών καυσίμων σε ισχύ, σύμφωνα με τις σχετικές διατάξεις του ν. 3054/2002 (Α΄230), όπως ισχύει.
                                                            ΠΑΡΑΡΤΗΜΑ ΙV
                                     ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ
Αθήνα, ……/10/2025
                                       ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ
	                          Τύπος προμήθειας
	Προσφερόμενο
ποσοστό έκπτωσης
επί της νόμιμα διαμορφούμενης κάθε φορά

μέσης λιανικής τιμής πώλησης ανά

λίτρο, όπως αυτή θα προκύπτει από

το Καθημερινό Δελτίο Επισκόπησης Τιμών Υγρών Καυσίμων στην ιστοσελίδα του  Υπουργείου Ανάπτυξης
& Ανταγωνιστικότητας
(www.fuelprices.gr),
κατά την ημέρα παράδοσης των
ζητούμενων ποσοτήτων
πετρελαίου θέρμανσης

	Προμήθεια είκοσι μίας χιλιάδας επτακοσίων
λίτρων (21.700lt) πετρελαίου θέρμανσης
για την κάλυψη υπηρεσιακών αναγκών του
Υπουργείου Περιβάλλοντος & Ενέργειας

	


ΧΡΟΝΟΣ ΙΣΧΥΟΣ ΠΡΟΣΦΟΡΑΣ: ΕΞΗΝΤΑ (30) ΗΜΕΡΕΣ
                                                                                                                        Για τον προσφέροντα
                                                                                                                     Ο/Η ΝΟΜΙΜΟΣ-Η  ΕΚΠΡΟΣΩΠΟΣ
(ΥΠΟΓΡΑΦΗ-ΣΦΡΑΓΙΔΑ-ΗΜΕΡΟΜΗΝΙΑ)

